stanford-oval/wikipedia huggingface dataset:
José Ángel Ziganda
Ura valmentajana

Ziganda aloitti valmennusuransa CA Osasunan B-joukkueen valmentajana 2005. Javier Aguirren jätettyä tehtävänsä kauden 2005/06 jälkeen Ziganda nousi Osasunan edustusjoukkueen päävalmentajaksi.  Ziganda luotsasi vaikeuksista huolimatta Osasunan hienosti UEFA Cupin välieriin. Seuraava kausi päättyi sijaan 11.
Kausi 2008/09 alkoi kehnosti ja Osasuna vajosi liigan tyvipäähän. Seura ei onnistunut voittamaan ainoatakaan ottelua kuudesta ensimmäisestä ja lokakuussa 2008 Ziganda sai potkut tehtävistään.
Heinäkuussa 2009 Ziganda palasi valmennustehtäviin siirtyen La Ligaan nousseen Xerezin päävalmentajaksi.  Sarjanousija ei kuitenkaan kyennyt Zigandan johdolla vastaamaan La Ligan vauhtiin ja hän sai potkut lopulta tammikuussa 2010 joukkueen kerättyä 17 ottelusta vain seitsemän pistettä.
Kesällä 2013 Zigana aloitti Bilbao Athleticin päävalmentajana.  Zigandan alaisuudessa Athleticin reservijoukkue nousi kaudeksi 2015/16 Espanjan toiseksi korkeimmalle sarjatasolle Segundaan, mutta putosi yhden kauden jälkeen takaisin Segunda B:hen. Toukokuussa 2017 kerrottiin, että Ziganda korvaa Ernesto Valverden Athletic Bilbaon edustusjoukkueen päävalmentajana kaudella 2017/18. Bilbaon kausi ei sujunut Zigandan alaisuudessa odotusten mukaisesti, vaan joukkue vajosi europelisijoitusten sijaan alempaan keskikastiin. Loppukauden lukuisat tappiot pudottivat Athleticin lopulta sijalle 16, mikä oli baskiseuran huonoin sijoitus 11 vuoteen. Eurooppa-liigassa Athletic voitti lohkonsa ja pudotti ensimmäisellä pudotuspelikierroksella FK Spartak Moskovan yhteismaalein 4-3. Toisella kierroksella Olympique de Marseille oli parempi yhteismaalein 5-2 ja Athleticin europelit päättyivät. Athleticin seurajohto ilmoitti kaksi kierrosta ennen liigakauden loppua, ettei Ziganda jatka kauden jälkeen seuran päävalmentajana.
Helmikuussa 2020 Zigandasta tuli Segunda Divisiónissa putoamiskamppailuun juuttuneen Real Oviedon päävalmentaja. Zigandan johdolla Oviedo vältti putoamisen kauden 2019/20 päätteeksi. Hän jatkoi seurassa kaksi kautta ja luotsasi seuran parhaimmillaan Segundassa sijalle 7 kaudella 2021/22. Hän jätti joukkueen kesällä 2022 sopimuksensa umpeuduttua ja siirtyi SD Huescan päävalmentajaksi.
Jon Cryer

| Jon Cryer |
| --- | --- |
 Jon Cryer vuonna 2011.
Henkilötiedot
Koko nimi:  Jonathan Niven Cryer
Syntynyt: 16. huhtikuuta 1965 (ikä 59) New York, New York, Yhdysvallat
Näyttelijä
Aktiivisena:  1984–
Merkittävät roolit:  Alan Harper (Miehen puolikkaat)
Aiheesta muualla
IMDb 
Elonet
Jonathan Niven ”Jon” Cryer (s. 16. huhtikuuta 1965 New York, New York, Yhdysvallat) on yhdysvaltalainen kahdesti Emmy-palkittu näyttelijä, käsikirjoittaja ja tuottaja. Hän oli pääosassa yhdysvaltalaisen CBS-televisiokanavan tilannekomediasarjassa Miehen puolikkaat (Two and a Half Men).
Hän on Gretchen ja David Cryerin poika ja hänellä on kaksi siskoa, Robin ja Shelley. Hän valmistui vuonna 1983 Bronx High School of Science -tiedelukiosta.
Cryer oli naimisissa näyttelijä Sarah Triggerin kanssa, jonka kanssa hän sai yhden pojan, mutta he erosivat vuonna 2004. Kesäkuussa 2007 Cryer meni naimisiin toimittaja Lisa Joynerin kanssa.
Filmografiaa > Näyttelijänä

Kohtalokas kuva (1984) .. Charles Cummings
Noon Wine (1985) ... Teenage Herbert
Pretty in Pink – vaaleanpunainen unelma (1986) ... Phil ”Duckie' Dale
Älä mokaa Morgan (1987) ... Morgan Stewart
O.C. and Stiggs (1987) ... Randall Schwab Jr.
Teräsmies ja uhka auringosta (1987) ... Lenny
Keikka (1987) ... Grant
Ojasta allikkoon (1987) ... Andrew Morenski/Max Hauser
Rap Master Ronnie: A Report Card (1988)
Penn & Teller - raakaa peliä (1989) ... kolmas Frat Boy
The Famous Teddy Z (1989) ... Teddy Zakalokis
Hot Shots! – kaikkien elokuvien äiti (1991) ... Jim 'Wash Out' Pfaffenbach
The Waiter (1993) ... Tommy Kazdan
Heads (1993) ... Guy Franklin
Partners (1995) ... Bob
The Pompatus of Love (1996) ... Mark
Cannes Man (1996) ... cameo-rooli
Plan B (1997) ... Stuart Winer
It's Good to Be King (1997) ... Mort
Two Guys a Girl and a Pizza Place (1998)... Justin
Getting Personal (1998) ... Sam Wagner
Went to Coney Island on a Mission From God... Be Back by Five (1998) ... Daniel
Pyhä myyntitykki (1998) ... Barry
Mr. Show (1998) ... Duckie
The Trouble with Normal (2000) ... Zack Mango
Glam (2001) ... Jimmy Pells
Hey Joel (2003) (ääni) ... Joel Stein
Stripperella (2003) (ääni)
Tohtori Becker (2003) ... Roger
Miehen puolikkaat (2003–2015) ... Alan Harper
The Metro Chase (2003) ... Mr. Stamm
Danny Phantom (2005)
José Gonçalves Heleno

José Gonçalves Heleno (3. marraskuuta 1927 Cipotânea – 1. syyskuuta 2021 Caratinga) oli brasilialainen roomalaiskatolinen piispa. Hänet vihittiin papiksi 30. marraskuuta 1952 ja nimitettiin Governador Valadaresin hiippakunnan koadjuuttoripiispaksi 19. heinäkuuta 1976. Piispaksi vihkiminen seurasi 18. lokakuuta. Pääkonsekraattorina toimi Oscar de Oliveira, jota avustivat Hermínio Malzone Hugo ja José Nicomedes Grossi.
7. joulukuuta 1977 Gonçalves Helenosta tuli Governador Valadaresin piispa, jona hän toimi, kunnes erosi tehtävistään 25. huhtikuuta 2001.
Jorma Mäenpää

Jorma Kalevi Mäenpää (21. heinäkuuta 1918 Nilsiä – 24. joulukuuta 1971 Helsinki) oli suomalainen tiedotuspäällikkö ja kirjailija. Hän käytti myös nimimerkkiä K. Vara.
Mäenpää pääsi ylioppilaaksi 1937 ja valmistui filosofian kandidaatiksi 1946. Hän toimi Väestöliiton tiedotuspäällikkönä 1948-1971. Mäenpää oli myös Nuorten kirja ry:n perustajajäsen ja johtokunnan jäsen 1953–1963. Jorma Mäenpää kirjoitti kaikkiaan kaksi näytelmää, kolme romaania, kaksi nuortenkirjaa, yksitoista lastenkirjaa, neljä tietokirjaa ja yhdessä vaimonsa Ulla Mäenpään kanssa neljä sisustusopasta.
Teoksia > 1940-luvun teoksia

Suursiivous : yksinäytöksinen ilveily.   Karisto 1939, 2. painos 1948, 3. painos 1952 (nimimerkillä K. Vara)
Miksi et kirjoita, Marketta?, leikillinen romaani.  Karisto 1945
Pupu Peloton ja muita satuja.   Valistus, Helsinki 1945
Ei edes petetä rehellisesti : 2-näytöksinen hupailu.  Karisto 1946
Hyvä juttu pätee aina : kevyesti suolattu romaani.  Karisto 1946
Liekki syttyy sittenkin : nuorisoromaani.  Valistus, Helsinki 1946
Punainen kukka sinisessä puutarhassa, romaani.  Karisto 1946
Filippiinien keisari : satuja.  Valistus, Helsinki 1947
Satumaan portinvartija : satusikermä.  Valistus, Helsinki 1949
Teoksia > 1950-luvun teoksia

Kirre, Kurre ja kumppanit ja kaksikymmentä muuta satua, kuvat Heljä Lahtinen, kansi Helga Sjöstedt.  Valistus, Helsinki 1951
Hippa Hiippalakin seikkailut, kuvitus Helga Sjöstedt.  Valistus, Helsinki 1953
Joka kodin sisustusopas, tekijät Ulla ja Jorma Mäenpää.   Otava 1953, 2. painos 1955
Hippa Hiippalakin kesäloma : satuja, kuvitus Helga Sjöstedt.  Valistus, Helsinki 1954
Ihmekaupunki : satuja ja tarinoita, kuvitus Helga Sjöstedt.  Valistus, Helsinki 1955
Tonttupoikain Afrikanmatka ja 17 muuta satua, kuvitus Isa Mustakallio.  Valistus, Helsinki 1956
Kodinsisustajan tyylikirja, tekijät Ulla ja Jorma Mäenpää.  Otava 1957
Sata vuotta sadun ja seikkailun mailla : suomalaisen lasten- ja nuorisonkirjallisuuden vaiheita.  Valistus, Helsinki 1958
Kaunis kesäkotimme, tekijät Ulla ja Jorma Mäenpää.  Otava 1959
Satu meni saunaan : satuja ja tarinoita.  Valistus, Helsinki 1959
Seikkaileva robotti : jännityskertomus.  Valistus, Helsinki 1959
Teoksia > 1960-luvun teoksia

Satumaan portilla ja muita lasten näytelmiä.   Valistus, Helsinki 1960
Perhe etsii asuntoa, tekijät Ulla Mäenpää ja Jorma Mäenpää.   Otava 1962
Kaksikymmentäviisi vuotta suomalaista puutaloteollisuutta: myyntiyhdistys Puutalo 1940-1965, toimittanut Yrjö Kouti, tekstit Jorma Mäenpää.   Myyntiyhdistys Puutalo, Helsinki 1965
Asuntopolitiikkamme ja sen tavoitteet.  Suomen ylioppilaskuntien liitto 1968
Kohti huomispäivän yhdyskuntaa, Väestöliiton asuntoasiaintoimiston julkaisuja.  1970
Oli kaksi prinsessaa : Rudolf Koivun kuvittamia satuja, kuvat Rudolf Koivu, sadut Rudolf Koivu, Jorma Mäenpää ja Raul Roine, toimittanut Terttu Toiviainen.   Valistus, Helsinki 1977
Jonathan Erlich

| Jonathan Erlich |
| --- | --- |

Henkilötiedot
Syntynyt: 5. huhtikuuta 1977 (ikä 47)
Kansalaisuus:   Israel
Tennispelaaja
Pituus:  180 cm
Paino:  78 kg
Kätisyys:  oikea
Ammattilaisena:  1996–
Palkintorahat:  2 827 240 USD
Kaksinpeli
Paras sijoitus:  292. (4.10.1999)
Voitot/tappiot:  6–6
Nelinpeli
Paras sijoitus:  5. (7.7.2008)
Turnausvoittoja:  17
Voitot/tappiot:  415–351
Grand Slam -turnauksissa
Australian avoimet:  voitto (2008)
Ranskan avoimet:  3. kierros (2004, 2007)
Wimbledon:  välierät (2003)
Yhdysvaltain avoimet:  puolivälierät (2005)
Aiheesta muualla
ITF
ATP
Jonathan Dario Erlich (hepr. ‏יונתן דאריו "יוני" ארליך‎; s. 5. huhtikuuta 1977 Buenos Aires) on Argentiinassa syntynyt israelilainen tennispelaaja. Hänet tunnetaan varsinkin nelinpeleistä Andy Ramin parina.
Erlich kilpaili vuoden 2004 kesäolympialaisissa Ateenassa.
Vuonna 2008 Erlich voitti Ramin kanssa miesten nelinpelin mestaruuden Australian avoimessa tennisturnauksessa. Heitä vastassa olivat ranskalaiset Arnaud Clément ja Michaël Llodra.
Wikimedia Commonsissa on kuvia tai muita tiedostoja aiheesta .
José Guadalupe Galván Galindo

José Guadalupe Galván Galindo (21. elokuuta 1941 – 16. heinäkuuta 2022) oli meksikolainen roomalaiskatolinen piispa. Hänet vihittiin papiksi Monterreyn arkkihiippakuntaan 29. kesäkuuta 1965 ja nimitettiin Ciudad Vallesin hiippakunnan johtoon 8. heinäkuuta 1994. Piispaksi vihkiminen seurasi 10. elokuuta. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Juvencio González Alvarez.
Galván Galindo sai 12. lokakuuta 2000 nimityksen Torreónin piispaksi.
José Gomes

| Henkilötiedot |
| --- | --- | --- | --- |
Syntymäaika: 8. huhtikuuta 1999 (ikä 25)
Syntymäpaikka: Bissau, Guinea-Bissau
Pelipaikka: hyökkääjä
Pituus: 177 senttimetriä
Maajoukkue
| 2013 |  Portugali U15 | 3 | (3) |
| 2013–2014 |  Portugali U16 | 3 | (1) |
| 2014– |  Portugali U17 | 28 | (19) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 9. kesäkuuta 2016.
José Gomes (s. 8. huhtikuuta 1999 Bissau, Guinea-Bissau) on portugalilainen jalkapalloilija, joka edustaa UEFA Youth Leagueen osallistuvaa SL Benfican alle 19-vuotiaiden edustusjoukkuetta. Hän on myös alle 17-vuotiaiden Euroopan-mestari vuodelta 2016. Gomes oli kyseisten EM-kilpailujen paras maalintekijä, ja hänet valittiin myös lopputurnauksen parhaimmaksi pelaajaksi.
Jon Lilygreen

| Jon Lilygreen |
| --- | --- |

Henkilötiedot
Syntynyt: 4. elokuuta 1987 (ikä 37) Newport, Wales
Ammatti:  laulaja
Muusikko
Aktiivisena:  2010–
Tyylilajit:  pop
Soittimet:  kitara 
  [ Muokkaa Wikidatassa ] [ ohje ]  
Jon Lilygreen (s. 4. elokuuta 1987 Newport, Wales) on walesilainen laulaja. Hän edusti Kyprosta Eurovision laulukilpailussa 2010 yhdessä The Islanders -yhtyeen kanssa kappaleella ”Life Looks Better in Spring” sijoittuen sijalle 21.
Aiheesta muualla

Kuvia tai muita tiedostoja aiheesta Jon Lilygreen Wikimedia Commonsissa
Josh Hopkins

| Josh Hopkins |
| --- | --- |
 Josh Hopkins vuonna 2010.
Henkilötiedot
Koko nimi:  William Joshua Hopkins
Syntynyt: 12. syyskuuta 1970 (ikä 54)
Ammatti:  Näyttelijä
Näyttelijä
Merkittävät roolit:  Puumanainen – Grayson Ellis
Aiheesta muualla
IMDb 
Elonet
William Joshua Hopkins (s. 12. syyskuuta 1970) on yhdysvaltalainen näyttelijä. Hän on esiintynyt useissa television draamasarjoissa, kuten Ally McBeal, Perhesiteet ja Rakkauden anatomia. Syksystä 2009 lähtien hän on esittänyt Grayson Ellisiä komediasarjassa Puumanainen.
Aiheesta muualla

Josh Hopkins Internet Movie Databasessa. (englanniksi)
Julius Braathe

| Mitalit> Maa:   Norja.Miesten ammunta. Olympialaiset  | Mitalit> Maa:   Norja.Miesten ammunta. Olympialaiset  | Mitalit> Maa:   Norja.Miesten ammunta. Olympialaiset  | Maa:   Norja> Miesten ammunta. |
| --- | --- | --- | --- |
|  Kultaa | Lontoo 1908 | 300 m vapaakivääri, asennot, joukkue |  |
| Välikisat  | Välikisat  | Välikisat  |  |
|  Hopeaa | Ateena 1906 | 300 m vapaakivääri, asennot, joukkue |  |
Julius Olaissen ("Jul") Braathe (Olaissen; 4. toukokuuta 1874 Trøgstad – 8. heinäkuuta 1914 Kolbotnvannet) oli norjalainen ampuja ja olympiavoittaja. Hän oli vuoden 1908 kesäolympialaisissa Lontoossa mukana voittamassa joukkueen kanssa kultaa 300 metrin vapaakiväärin asentokilpailussa. Ateenan välikisoissa 1906 hän kuului siinä hopeaa saaneeseen joukkueeseen ja sijoittui 300 metrin vapaakiväärin pystyasennossa toiseksi tuloksella 310. Braathe osallistui vielä vuoden 1912 kesäolympialaisiin Tukholmassa. Hän hukkui 40-vuotiaana.
Josh Jackson

| Josh Jackson |
| --- | --- |
 Jackson vuonna 2016.
Henkilötiedot
Koko nimi:  Joshua O’Neal ”Josh” Jackson
Syntynyt: 10. helmikuuta 1997 (ikä 27) San Diego, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä / Heittävä takamies
Pituus:  203 cm
Paino:  93 kg
Nyk. joukkue:  Memphis Grizzlies
Sarja:  NBA
NBA-varaus:  4. varaus 2017 (Phoenix Suns)
Pelaajaura
Yliopistojoukkueet
2016–2017:  Kansasin yliopisto
Seurajoukkueet
2017–2019 2019–:  Phoenix Suns Memphis Grizzlies
Aiheesta muualla
FIBA
Joshua O’Neal ”Josh” Jackson (s. 10. helmikuuta 1997 San Diego, Kalifornia) on yhdysvaltalainen koripalloilija.
Pienenä laitahyökkääjänä tai heittävänä takamiehenä pelaava Jackson pelasi kauden 2016–2017 Kansasin yliopistossa ja asettui ehdolle NBA:n kesän 2017 varaustilaisuuteen, missä hänen odotettiin yleisesti kuuluvan kärkipään varauksiin. Phoenix Suns varasikin hänet tilaisuuden neljäntenä pelaajana.
Kaudella 2017–2018 Jackson pelasi NBA:ssa 77 ottelua, joista 35 aloituskokoonpanossa. Peliaikaa hänelle kertyi ottelua kohden 25,4 minuuttia ja hän teki yhdessä ottelussa keskimäärin 13,1 pistettä ja otti 4,6 levypalloa. Seuraavalla kaudella hän pelasi 79 ottelua, joista 29 avausviisikossa. Peliaika oli 25,2 minuuttia, pistemäärä 11,5 ja levypallomäärä 4,4 ottelua kohden.
Kesällä 2019 Jackson siirtyi Memphis Grizzliesiin.
Aiheesta muualla

Kuvia tai muita tiedostoja aiheesta Josh Jackson Wikimedia Commonsissa
Julius Brauns

Julius Brauns
Julius Brauns (8. tammikuuta 1857 Ludwigslust – 24. helmikuuta 1931 Bergedorf) oli saksalainen pikakirjoitusteoreetikko ja pikakirjoitusjärjestelmän kehittäjä.
Brauns opiskeli Berliinissä Humboldt-yliopistossa ja Greifswaldin yliopistossa filologiaa ja kieliä, ja väitteli filosofian tohtoriksi vuonna 1884. Hän toimi opettajana eri kouluissa Schwerinissä, Hampurissa ja Bergedorfissa, ja vuodesta 1919 Hampurin yliopistossa romaanisten kielten lehtorina.
Brauns opiskeli 1870-luvun alussa Gabelsbergerin ja Stolzen pikakirjoitusjärjestelmät. Hän alkoi tehdä vuonna 1882 pikakirjoitustieteellisiä tutkimuksia ja julkaisi vuonna 1887 kirjoituksen, jossa esitteli kymmenen teesiä koulupikakirjoitukselle asetettavista vaatimuksista. Brauns kehitti myös oman pikakirjoitusjärjestelmän, josta hän julkaisi vuonna 1893 oppikirjan. Hänen veljensä Wilhelm Brauns, joka oli muuttanut Ruotsiin, sovitti järjestelmän ruotsin, norjan, englannin, ranskan ja espanjan kielille.
Jonna Ziprus

Jonna Helinä Ziprus (o.s. Kauppila) (s. 1977 Kokkola) on vuoden 1998 Miss Suomi. Vuonna 1999 hän voitti myös Miss Skandinavia -tittelin.
Vuonna 1996 Jonna Ziprus valittiin Miss Kokkolaksi. Koulutukseltaan Ziprus on ylioppilas (1996) ja sairaanhoitaja (2007). Ziprus on tehnyt myös mallin töitä. Jonna Ziprus oli vuosina 2004–2013 naimisissa Jarno Zipruksen kanssa ja heillä on kaksi poikaa. Ziprus kihlautui vuonna 2017 seurusteltuaan sitä ennen noin neljä vuotta.
Ziprus toimii vuoden 2018 Miss Suomi -kisojen tuomarina.
Jonna Voronkoff

Jonna Voronkoff (s. 27. toukokuuta 1977 Uusikaupunki) on suomalainen kilpakävelijä, joka edustaa Laitilan Jyskettä.
Voronkoff on saavuttanut maantiekävelyn SM-kilpailuissa (20 km) hopeaa vuonna 2001 ja pronssia vuonna 2000. Sisäratojen SM-kilpailuista hän on saavuttanut 3 000 metrin kävelyssä pronssia vuosina 1997, 1998 ja 1999. SM-kävelyviesteistä hänellä on 3 × 3 000 metriltä kultaa vuodelta 1997, hopeaa vuosilta 1996, 2000, 2017 ja 2022, pronssia vuosilta 2001, 2018 ja 2021.
Voronkoff on edustanut Suomea Kävelyn maailmancupissa vuonna 1997 ja Eurooppa Cupissa vuonna 1998 sekä nuorten maaotteluissa useita kertoja.
Nuorten sarjoissa hän on saavuttanut useita SM-mitaleja ja myös nuorten Pohjoismaiden mestaruuskisoista 19-vuotiaana pronssia 5 000 metrin kävelyssä.
Voronkoff on myöhemmin voittanut SM-mitaleita myös N35- ja N40-sarjoissa.
Jon Lomberg

| Jon Lomberg> Henkilötiedot |
| --- | --- |
Syntynyt: 1948 
Kansalaisuus:  Yhdysvallat
Taiteilija
Taidesuuntaus:  Avaruustaide
Lombergin maalaus Linnunradasta Kepler-ohjelman kuvituksena.
Jon Lomberg (s. 1948) on yhdysvaltalainen avaruustaiteilija ja tiedetoimittaja. Hän on ollut mukana muun muassa Carl Saganin alkuperäisessä 1980-luvun Cosmos-televisiosarjassa, josta hän voitti Primetime Emmy-palkinnon, ja suunnittelemassa Voyager-luotaimissa olevia kultaisia äänitteitä.
Vuonna 1998 Kansainvälinen tähtitieteellinen unioni nimesi Marsin lähellä sijaitsevan asteroidin hänen mukaansa Asteroidi Lombergiksi kunnioittaakseen hänen saavutuksiaan tiedejournalismin alalla.
Lomberg johtaa One Earth: New Horizons Message Project -projektia, jonka tarkoituksena on luoda joukkoistamisen avulla ulkoavaruuteen lähetettävä viesti NASAn New Horizons -luotaimeen.
Aiheesta muualla

Taiteilijan virallinen sivusto
One Earth: New Horizons Message Project (Arkistoitu – Internet Archive)
Jon Lester

Jon Lester
Jonathan Tyler ”Jon” Lester (s. 7. tammikuuta 1984) on yhdysvaltalainen baseballpelaaja, tarkemmin aloitussyöttäjä. Hän teki Major League Baseball -debyyttinsä vuonna 2006 Boston Red Soxissa. Kesken kauden 2014 hän siirtyi Oakland Athleticsiin ja vuodesta 2015 hän on edustanut Chicago Cubsia.
19. toukokuuta 2008 Lester syötti ammattilaisuransa ensimmäisen no-hitterin.
Lester sairastui syksyllä 2006 lymfoomaan, joka saatiin kuitenkin nopeasti hoitoon. Hän voitti vuonna 2007 Tony Conigliaro -palkinnon.
Lester on kuulunut World Seriesin voittaneeseen joukkueeseen vuosina 2007, 2013 ja 2016.
Aiheesta muualla

Kuvia tai muita tiedostoja aiheesta Jon Lester Wikimedia Commonsissa
Jyrki Hallikainen

Jyrki Hallikainen (s. 1961 Kemi) on insinööri, joka on perustanut Microcellin vuonna 1997 ja Uroksen 2011. Hän oli töissä Nokialla kymmenen vuotta alkaen 1980-luvun lopulta. C More ja toimittaja Susani Mahadura ovat tehneet Hallikaisesta dokumenttisarjan Uros – mobiiliruhtinaan tarina.
Jong Pok-sim

Jong Pok-sim (kor. 정복심; s. 31. heinäkuuta 1985) on pohjoiskorealainen jalkapallopuolustaja. Hänen seuransa on 4.25 SC, ja hän on pelannut myös Pohjois-Korean naisten jalkapallomaajoukkueessa. Hän on osallistunut maailmanmestaruuskilpailuihin 2007 ja 2011. Hän oli yksi niistä viidestä Pohjois-Korean joukkueen pelaajasta, jotka jäivät kiinni dopingista vuoden 2011 maailmanmestaruuskilpailuissa.
Josh Klinghoffer

| Josh Klinghoffer |
| --- | --- |
 Josh Klinghoffer syyskuussa 2004.
Henkilötiedot
Syntynyt: 3. lokakuuta 1979 (ikä 45) Los Angeles, Kalifornia
Ammatti:  muusikko, tuottaja, lauluntekijä
Muusikko
Laulukielet:  Englanti
Aktiivisena:  1994—
Tyylilajit:  alternative rock, funk rock
Soittimet:  kitara, basso, rummut, koskettimet
Yhtyeet:  Red Hot Chili Peppers The Bicycle Thief Golden Shoulders, Ataxia, Thelonious Monster, The Format, Spleen, Neon neon, Pocahaunted, Warpaint
Levy-yhtiöt:  Warner Bros.
  [ Muokkaa Wikidatassa ] [ ohje ]  
Josh Adam Klinghoffer (s. 3. lokakuuta 1979 Los Angeles, Kalifornia, Yhdysvallat) on Red Hot Chili Peppersin entinen kitaristi ja menestynyt studiomuusikko ja tuottaja.
Klinghoffer on ollut tekemisissä musiikin kanssa jo pienestä pitäen, ja sen takia jätti koulunsa kesken 15 vuoden iässä. Hän on ollut myös mukana Pearl Jamin Gigaton -kiertueella kitaristina ja taustalaulajana sekä tuurannut Matt Cameronia rummuissa 2022.
Red Hot Chili Peppers > "Stadium Arcadium Tour" (2006-2007) ja Red Hot Chili Peppersin tauko (2007–2009)

Klinghoffer liittyi Red Hot Chili Peppersiin ensi kertaa jo vuonna 2006, kun yhtyeen kitaristi, John Frusciante halusi soittaa konserteissa enemmän sooloja ja ehdotti näin muulle yhtyeelle, että Red Hot Chili Peppers voisi liittää keikkakokoonpanoonsa uuden komppikitaristin. Niinpä hän oli yhtyeen Stadium Arcadium-kiertueella yhtyeen toinen kitaristi. Kiertue perustui vuoden 2006 albumiin "Stadium Arcadium", tällä albumilla Klinghoffer ei soittanut.
Kiertue päättyi vuonna 2007, jonka jälkeen Red Hot Chili Peppers vetäytyi tauolle. Kukin yhtyeen jäsenistä teki omia sooloprojektejaan tai piti taukoa musiikista tauon aikana. Vuonna 2009 yhtye ilmoitti palaavansa tauolta seuraavana vuonna, mutta joulukuussa sen kitaristi John Frusciante erosi yhtyeestä. Frusciante toivoi että hänen ystävänsä Klinghoffer jatkaisi Red Hot Chili Peppersin kitaristina.
Red Hot Chili Peppers > Virallinen liittyminen Red Hot Chili Peppersiin (2010)

Tammikuussa 2010 hän soitti myös yhtyeen kanssa, Neil Youngille järjestetyssä konsertissa. Tämä enteili jo Klinghofferin yhtyeeseen liittymistä, kunnes Red Hot Chili Peppersin rumpali Chad Smith varmisti sen noin kuukausi myöhemmin.
Red Hot Chili Peppers > I'm With You (2010–2011)

Klinghoffer alkoi tehdä uuden yhtyeensä kanssa albumia syyskuussa 2010. Albumi julkaistiin lopulta noin vuosi myöhemmin. Sen nimi I'm With You on Klinghofferin keksimä: aluksi yhtyeellä oli monia ideoita albumin nimeksi, mutta yksikään niistä ei tuntunut sopivalta. Lopulta Klinghoffer toi yhtyeen laulaja Anthony Kiedisille lapun, jossa luki I'm With You, josta lopulta tuli albumin nimi.
Osa albumin kappaleista on sävelletty ensin pianolle, josta ne on muuttettu rock-yhtyeelle sopiviksi. Tämän prosessin Klinghoffer teki yhdessä yhtyeen basisti Flean kanssa. Myös osa kappaleista sisältää pianolla soitettuja osuuksia, kuten kappale Happines Loves Company. Kappaleella pianoa soittaa Flea ja Klinghoffer soittaa kitaran lisäksi myös bassoa. Klinghoffer soitti albumilla pianoa, kitaraa ja bassoa. Klinghoffer hoitaa albumilla myös suurimman osan taustalaulusta, kuten myös Red Hot Chili Peppersin konserteissa.
Red Hot Chili Peppers > Im With You Tour ja Red Hot Chili Peppersin uudet singlet (2012–2013)

Huhtikuussa 2012 Klinghoffer valittiin muun yhtyeen kanssa Rock and Roll Hall of Famen jäseneksi, vain 33-vuotiaana, kaikkien aikojen nuorimpana jäsenenä. Myös Frusciantea kysyttiin soittamaan kitaraa ja esiintymään Hall of Fame Introduction konserttiin muun Red Hot Chili Peppersin kanssa, mutta hän kieltäytyi.
Pitkin vuotta 2012 on julkaistu uusia Red Hot Chili Peppersin singlejä, joiden tekoon myös Klinghoffer on osallistunut. Uusimpana julkaistiin "Magpies On Fire", aivan loppuvuodesta.
Klinghoffer oli mukana myös albumilla The Getaway (2016).
Red Hot Chili Peppers ilmoitti joulukuussa 2019 kitaristi Josh Klinghofferin lopettavan ja John Fruscianten tulevan takaisin.
Yksityiselämä

Klinghoffer sai kesällä 2024 syytteen jalankulkijan tappamisesta, kun hän 18. maaliskuuta 2024 Kalifornian Alhambrassa ajoi suojatiellä kulkeneen jalankulkijan yli autollaan.
Diskografia

Ataxia
Automatic Writing (2004)
AW II (2007)
Gnarls Barkley
The Odd Couple (2008)
The Bicycle Thief
You Come and Go Like a Pop Song (1999)
The Diary of IC Explura
A Loveletter to the Transformer (2007)
Perry Farrell
Song Yet To Be Sung (2001)
The Format
Dog Problems (2006)
Bob Forrest
Modern Folk and Blues: Wednesday (2006)
John Frusciante
Shadows Collide With People (2004)
The Will to Death (2004)
Inside of Emptiness (2004)
A Sphere In The Heart Of Silence (2004)
The Empyrean (2009)
Charlotte Hatherley
The Deep Blue (2007)
Gemma Hayes
The Roads Don't Love You (2005)
Golden Shoulders
Let My Burden Be (2002)
Friendship Is Deep (2004), (2007)
Get Reasonable (2009)
PJ Harvey
Itunes Originals (2004)
The Peel Sessions 1991 - 2004 (2006)
Headless Heroes
The Silence of Love (2008)
Neon Neon
Stainless Style (2008)
Pocahaunted
Chains (2008)
Red Hot Chili Peppers
I'm with You (2011)
The Getaway (2016)
Spleen
Nun Lover! (2007)
Thelonious Monster
California Clam Chowder (2004)
Tricky
Blowback (2001)
Martina Topley-Bird
The Blue God (2008)
Warpaint
Exquisite Corpse (2009)